《除夕 》
清代·杨岳斌

驰驱成底事，望望白云飞。今夕年将尽，他乡客未归。

苦寒侵病榻，积雪锁柴扉。把酒不成醉，停杯泪湿衣。

作者简介：（1822—1890）湖南善化人，原名载福，字厚庵。幼善骑射。道光末由行伍补长沙协外委。咸丰初从曾国藩为水师营官。身经岳州、田家镇、武汉、九江、安庆、九袱洲等战役，为湘军水师名将。同治初，官至陕甘总督。六年，引疾归。光绪间一度再起，赴台湾与刘铭传同御法军。卒谥勇悫。